《苦热五首 其三》
宋代·方一夔

午醉醒来濯碧泉，水亭况是晚凉天。横眠莲叶半晞发，静对杨枝双袒肩。

蹇蝘声乾林更静，碧梧阴转月初圆。茶瓯更试纤纤手，不仗清风送玉川。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。